Jozef Czauczik

Jozef Czauczik (* 16. apríl 1780, Levoča† 30. jún 1857, Levoča) bol slovenský maliar.

Životopis 
Narodil sa v Levoči v rodine podnikateľa s tabakom Krištofa Czauczika a jeho manželky Alžbety. Mal šiestich súrodencov. Jeho prvým učiteľom bol Jozef Lerch, portrétista lokálneho klasicizmu, autor freskovej výmaľby viacerých spišských kostolov. Od jesene 1803 študoval na viedenskej akadémii. Pred rokom 1810 sa vrátil späť do Levoče. V Levoči sa Czauczik venoval portrétnej tvorbe pre súkromných objednávateľov z radov šľachty, mešťanov a remeselníkov a tiež tvorbe sakrálneho umenia pre kostoly najmä spišskej a gemerskej oblasti. Jeho tvorba prechádza vývojom od klasicistického cítenia po realistické stvárnenie. Na jar 1857 sa ako maliar zúčastnil prvej hornouhorskej poľnohospodárskej a priemyselnej výstavy v Košiciach.

Dielo

Sakrálne umenie 
 Oltárny obraz Ježiš v Getsemanskej záhrade, Košice, evanjelický kostol, 1816
 Oltárny obraz Premenenie Pána, Chyžné, evanjelický kostol, okolo 1825
 Oltárny obraz Ježiš ako Svetlo sveta, Tisovec, evanjelický kostol, 1832
 Oltárny obraz Ježiš medzi anjelmi, Kameňany, evanjelický kostol, 1840

Galéria

Referencie

Iné projekty

Externé odkazy 
 Arslexicon- profil maliara
 Web umenia- diela autora v zbierkach slovenských galérií
 Pamiatkový úrad SR- Czauczikov oltárny obraz v Chyžnom

Slovenskí maliari
Osobnosti z Levoče